Suma Chakrabartini O‘zbekiston Respublikasining “Doʻstlik” ordeni bilan mukofotlash toʻgʻrisida

09.07.2020
O‘zbekiston Respublikasi Prezidentining Farmoni
O‘zbekiston Respublikasi hamda Yevropa tiklanish va taraqqiyot banki oʻrtasidagi strategik sheriklikni yoʻlga qoʻyish va koʻp qirrali hamkorlikni kengaytirish borasidagi ulkan xizmatlari, shuningdek, respublikada amalga oshirilayotgan ijtimoiy-iqtisodiy islohotlar dasturlarining samaradorligini ta’minlashga, sanoat va infratuzilma tarmoqlarini modernizatsiya qilish boʻyicha ustuvor investitsiyaviy loyihalarga qoʻshayotgan shaxsiy hissasi va koʻmagi, mamlakatda qulay sarmoyaviy va ishbilarmonlik muhitini shakllantirish jarayonlarini faol qoʻllab-quvvatlagani uchun Suma Chakrabarti O‘zbekiston Respublikasining «Doʻstlik» ordeni bilan mukofotlansin.
O‘zbekiston Respublikasi Prezidenti                                              Sh.Mirziyoyev